**Evgeny Morozov**, nado en Salihorsk, Belarús, en 1984 é un escritor e investigador belaruso que estuda as implicacións políticas e sociais da tecnoloxía.

Traxectoria
-----------

Estudou na Universidade Americana de Bulgaria. Máis tarde viviu en Berlín e posteriormente trasladouse aos Estados Unidos. En 2009, foi elixido como un dos relatores da Conferencia TED onde falou de como a web inflúe na participación cidadá e na estabilidade do réxime en sociedades pechadas, autoritarias ou en países en transición.

Os escritos de Morozov apareceron en varios xornais e revistas de todo o mundo, incluíndo *The New York Times*, *The Wall Street Journal*, *Financial Times*, *The Economist*, *The Guardian*, *The New Yorker*, *San Francisco Chronicle* e *Frankfurter Allgemeine Zeitung*.

Pensamento
----------

Morozov expresa o seu escepticismo sobre a opinión popular de que Internet axuda a democratizar os réximes autoritarios. Argumenta que tamén podería usarse como unha poderosa ferramenta para a vixilancia masiva, a represión política e a difusión da propaganda nacionalista e extremista. Indica que é inxenuo e mesmo contraproducente promover Internet para promover a democracia.

En xaneiro de 2011, Morozov publicou o seu primeiro libro *The net Delusion. The Dark Side of Internet Freedom.* Nela, ademais de explorar o impacto de Internet nos estados autoritarios, indaga nas fontes intelectuais do entusiasmo sobre o potencial liberador de Internet, todas elas ligadas ao triunfalismo que seguiu ao final da Guerra Fría. Morozov tamén argumenta contra a idea dos chamados ciberutópicos e **do internetcentrismo**.

### O solucionismo tecnolóxico

En marzo de 2013, Morozov publicou o seu segundo libro *To Save Everithing, Click Here*. Nel Morozov critica o que se chamou solucionismo tecnolóxico, a idea de que, como sinalou Tim Wu, a tecnoloxía é como o po máxico que pode solucionar calquera problema. Morozov cre que a tecnoloxía debe ser discutida xunto aos debates políticos, económicos, históricos e culturais. Alec Ross no seu libro *The Industries of Future* acusouno de crear a base neoludita contra as empresas tecnolóxicas estadounidenses, avanzando así cara ás opinións oficiais de Rusia e Belarús.

### *Freedom as a Service. O novo feudalismo dixital e o futuro da cidade*

No seu último libro publicado en inglés en 2022, *Freedom as a Service,* Morozov identifica unha nova etapa do capitalismo que denomina o capitalismo orgánico. Baixo o capitalismo orgánico, o "populismo de plataformas" permite unha multitude de intervencións solucionistas. Os enfoques tecnocráticos combínanse cunha retórica de facer o ben e un capitalismo máis humano. Mentres crea a ilusión de que os usuarios están ao mando, o solucionismo simplemente monetiza o cambio de comportamento dos individuos. En realidade, está a subproducir solucións, porque nunca chegan a existir aquelas solucións estruturais que non son favorables ao capital.

Notas
-----

1. ↑  "Evgeny Morozov". *CCCB* (en castelán). Consultado o 2023-04-18.
2. ↑  "Profile". TED. Consultado o 13 de noviembre de 2009.
3. ↑  "Privatheit wird Diebstahl". *FAZ* (en alemán). Consultado o 21 de mayo de 2014.
4. ↑  Morozov, Evgeny (enero de 2011). "Freedom.gov". *Foreign Policy*. Arquivado dende o orixinal o 13 de setembro de 2011. Consultado o 23 de septiembre de 2011.
5. ↑  Kane, Pat (7 de enero de 2011). "Review of *The Net Delusion: How Not To Liberate The World* by Evgeny Morozov". *The Independent*.
6. ↑  Chatfield, Tom (8 de enero de 2011). "Review of *The Net Delusion: How Not To Liberate The World*, by Evgeny Morozov". *The Observer*.
7. ↑  "Michael Meyer, "Evgeny vs. the Internet".". *CJR*. Columbia University Graduate School of Journalism. 2 de enero de 2014. Consultado o 3 de enero de 2014.
8. ↑  Morozov, Evgeny (2017). *Freedom as a service : the new digital feudalism and the future of the city.* ISBN 0-374-28028-2. OCLC 1176370570. Consultado o 2023-03-23.
9. ↑  "Freedom as a Service" (en inglés). Consultado o 2023-03-23.

|  |  |
| --- | --- |
| Control de autoridades | 
* Wd: Q93054
* WorldCat
* VIAF: 152687617
* BNB: ID
* BNE: XX5459298
* BNF: 16636716d
* GND: 1034109286
* ICCU: UTOV507453
* ISNI: 0000 0001 0236 5706
* LCCN: n2010060242
* MusicBrainz: ID
* NKC: jo2014828103
* NTA: 334007607
* OL: OL6832608A
* SUDOC: 153774029

 |